**Sesiunea națională de comunicări științifice pentru studenți**

**ROMÂNIA – DE LA MAREA UNIRE (1918)**

 **LA PREȘEDINȚIA CONSILIULUI UNIUNII EUROPENE (2019)**

**Invitație**

În 1918 România făcea un pas important în desăvârșirea identității naționale, a unității și independenței. Marea Unire nu a însemnat numai împlinirea visului secular al românilor, ci și demararea unor schimbări importante în strategiile naționale de dezvoltare politică, economică și socială. După aproape un secol, România marchează 10 ani de la aderarea la Uniunea Europeană, moment de bilanț și de identificare a noi oportunități rezultate din apartenența la familia europeană. Angajarea fermă în procesul de cooperare europeană va fi întărită prin contribuții concrete în momentul preluării de către România a președinției Consiliului Uniunii Europene, în 2019.

Sesiunea Națională de Comunicări Științifice este organizată de Universitatea din Oradea, Facultatea de Istorie, Relații Internaționale, Științe Politice și Științele Comunicării, Departamentul de Relații Internaționale și Studii Europene, cu sprijinul Ministerului Educației Naționale și în parteneriat cu Institutul de Studii Euroregionale Oradea-Debrecen – Centru de Excelență Jean Monnet. Evenimentul va avea loc în perioada **25 – 27 mai 2017**.

Sesiunea se adresează studenților de la programele de studii de licență, masterat sau doctorat, din domeniile Relații Internaționale și Studii Europene, Științe Politice, Sociologie, Drept, Științe Administrative, Științele Comunicării, Istorie, Științe Economice, Geografie, Filologie etc. Programul sesiunii include trei arii tematice:

* Centenarul românesc. 1918 – 2018
* România și Uniunea Europeană. 10 ani de la aderare
* România și președinția Consiliului UE. Provocări și oportunități

Comunicările studenților vor fi evaluate de către un juriu, în baza unor criterii care să evidențieze caracterul științific, respectarea normelor academice și originalitatea cercetărilor desfășurate de studenți. Cele mai bune cercetări vor fi recompensate cu 3 premii I (câte unul pe fiecare ciclu de studii), 3 premii II (câte unul pe fiecare ciclu de studii), 3 premii III (câte unul pe fiecare ciclu de studii), 3 mențiuni (câte una pe fiecare ciclu de studii). De asemenea, organizatorii vor publica rezultatele cercetărilor într-un volum, care va fi indexat în baze de date internaționale.

Universitatea din Oradea asigură studenților participanți din alte centre universitare transport și cazare, masa fiind asigurată pentru toți studenții înscriși la Sesiunea Națională de Comunicări Științifice .

Calendarul de desfășurare:

17 aprilie – 15 mai – primirea propunerilor de participare (fiecare student va trimite către comitetul de organizare titlul și rezumatul lucrării)

 16 mai – 17 mai – selecția participanților făcută de comitetul științific

18 mai – comunicarea rezultatelor

25 mai 2017 – sosirea participanților

26 mai 2017 – desfășurarea activităților

27 mai 2017 – festivitatea de premiere

27 mai 2017 – plecarea participanților

 Propunerile de participare vor fi trimise până la data de 15 mai 2017, prin e-mail, la adresa fchirodea@uoradea.ro.

Coordonatori,

 Prof.univ.dr. Ioan Horga – președinte ISER

Lector univ.dr. Florentina Chirodea – Director Departament RISE